יקב בנימינה

יקבי בנימינה הוא יקב ישראלי המייצר כ-2.5 מיליון בקבוקי יין לשנה והוא היקב חמישי בגודלו בישראל היסטוריה מפעל יסמין במקום בו עומד כיום יקב בנימינה נפתח ב-1925, על ידי חברת פיק"א של אדמונד ג'יימס דה רוטשילד, מפעל לייצור תמציות מפרח היסמין, לייצוא עבור תעשייות הבושם בצרפת. בשטח המושבה נטע כל איכר כדונם יסמין לצורך אספקה למפעל. פקידי פיק"א חיפשו ידיים עובדות לקטיף היסמין, שנעשה ברובו על ידי ילדים, מאחר שהשיחים של הפרח הם נמוכים. בשנת 1929 קבוצה של 17 משפחות שעלו מגאורגיה הוזמה על ידי פיק"א להתיישב מדרום במפעל, בשכונה חדשה שהוקמה בשם "שכונת יעקב". למשפחות העולים, שרובן היו מרובות ילדים, הצטרפו משפחות ספרדיות מבולגריה ויוון ומשפחות ותיקות מירושלים ומטבריה. בשנות ה-30 מחיר תמצית היסמין צנח בשוק העולמי, וב-1937 הוחלט לסגור את המפעל. יקב אליעז בניין המפעל עמד ריק וחברת "פיק"א" החכירה אותו בתחילת שנות ה-50 למועצה המקומית לטובת פיתוח ענף התעשייה במושבה, לטובת תעסוקה לעולים חדשים. ב-1952 הקים בבניין יוסף זלצר, עולה מהונגריה, תעשיין ובן למשפחת בעלי כרמים את יקב "אליעז", לזכר בנו אליעזר אותו שכל במלחמת העצמאות. עיקר התמחותו הייתה יינות מתוקים, יינות שולחניים וליקרים. את הענבים רכשה מעודפי כרמים שלא היו בשליטת אגודת הכורמים (שהייתה מחויבת לספק את תוצרתה ל"כרמל מזרחי") ובנוסף נטעה כרם על שטח של 2,000 דונם. בשנת 1956 פרץ סכסוך בין חברת "פיק"א" למועצה המקומית. יקב "אליעז" ביקש להתרחב אך חברת "פיק"א", כבעלת השטח, הוציאה צו מניעה נגד אישור תוכנית הבנייה. מאחר ש"פיק"א" החזיקה במניות "כרמל מזרחי", היא ביקשה למנוע תחרות. "פיק"א" מצידה טענה ש"אליעז" הפרה את ההסכם עימה, שבמקום להקים מפעל לריבות, הקימה יקב. הצדדים פנו לבוררות בפני שר הפנים ישראל בר-יהודה, שפסק לטובת יקב אליעז. בעקבות מותו של ג'יימס דה רוטשילד פורקה חברת "פיק"א" שנה לאחר מכן. באוגוסט 1965 אירעה ביקב שרפה עקב התפוצצות במכל כוהל. חמישה אנשים נהרגו מיד וחמישה נפצעו. כמו כן נגרם נזק למבנה. בהמשך נפטרו עוד שני עובדים מפציעותיהם. יקבי בנימינה באוקטובר 1992 רכשה את היקב קבוצת משקיעים בראשות איש העסקים איז'ו שני, מבעלי רשת בתי הקולנוע "לב". מאחר שבתי הקולנוע פועלים בשבת איימו גורמים דתיים להחרים את תוצרת היקב. וב-1994 רכשו אותו אבי לרנר ודני דימבורט, מפיקי סרטים ישראלים הפועלים בארצות הברית, הם שינו את שמו ל"יקבי בנימינה", שכללו את ציודו של היקב והביאו את היינן עמרם סורסקי. תחילה הרחיבו את היקב והגדילו את התפוקה, ובתחילת שנות ה-2000 שינו את האסטרטגיה העסקית, ועברו לייצר סדרות של יינות איכות על מנת לשפר את תדמית היקב.. ב-2008 נרכש היקב על ידי משקיעים פרטיים, בעלי רשת "חצי חינם", אשר השקיעו משאבים רבים ביקב במטרה להפכו למוביל בתחומו. ב-2010 הוקמה "בנימינה ספיריטס", כחטיבה של יקבי בנימינה לשיווק ולהפצה של מותגי אלכוהול, שמפניה ומים מיובאים. פעילות הענבים המשמשים לייצור היינו מגיעים מכרמים באתרים רבים - באזור הצפון, הרי ירושלים, השפלה ובנגב. היקב מפיק כיום מספר סדרות: אבני החושן, רזרב, יוגב, המושבה וטבע; וסדרת יינות בוטיק בשם "המערה". סדרת אבני החושן היא הסדרה היוקרתית של היקב, בה מקפידים על בציר ומיון ידני של אשכולות הענבים, ועל יישון ארוך. סדרת בנימינה רזרב – היא סדרת הדגל, הנושאת את שמו של היקב, וכוללת עשרה יינות זניים המגיעים מכרמים בגליל העליון והתחתון. סדרת יוגב היינות בה מתיישנים בחביות משומשות על מנת לשמור על תכונות הפרי. סדרת המושבה (BIN לשעבר) – סדרה זנית, בה יינות פירותיים ורעננים. סדרת טבע ובה יינות זניים, ששמם ניתן להם עם מאפייני אישיות, והיא הסדרה הנמכרת ביותר. סדרת "המערה" מיוצרת על ידי "יקב המערה" שהוא הוא יקב בוטיק בבעלות יקבי בנימינה, ובו החביות בהן מתיישן היין מאוחסנות במערה המצויה בהרי הכרמל. היקב משווק כ-20,000 בקבוקים בשנה. לקריאה נוספת דניאל רוגוב, תרגום: עמית יריב, מדריך רוגוב ליינות ישראל 2011, טובי, 2011, עמ' 12, 24, 90-80, 233, 460 אליעזר זקס, יין ישראלי: מבחר יינות ישראל, תל אביב: קורדינטה, ספטמבר 2011, עמ' 98–99 אליעזר זקס וירון גולדפישר, שביל היין: טיול ביקבי ישראל, תל אביב: קורדינטה, 2007, עמ' 116–117, 130–131 שלמה פפירבלט, עולם היין, אריה ניר, תשס"ב 2002, עמ' 94–95 קישורים חיצוניים אתר האינטרנט הרשמי של יקב בנימינה יקב בנימינה, ברשת החברתית פייסבוק מאת אשר גולדברג, בית"ר ירושלים: יקבי בנימינה תיתן חסות ותחזיר חובות, באתר הארץ, 16 ביולי 2001 ייצור משקאות חריפים בבית חרושת אליעז, 1954, באתר ארכיון הסרטים הישראלי בסינמטק ירושלים הערות שוליים